
     Nyilvános ülésen tárgyalandó!

Szám: 	123-122/2026


Napirend száma: …………


Képviselő-testület 
2026. március 05-i rendes ülésére

Tisztelt Képviselő-testület!


Tárgy: Budapest Főváros XIV. Kerület Zugló Önkormányzata által fenntartott köznevelési és szociális intézmények dolgozóinak biztosított bérpótlék, szociális ágazati keresetpótlék


I. Előzmények
 

Budapest Főváros XIV. Kerület Zugló Önkormányzata Képviselő-testülete a nehéz gazdasági körülmények ellenére az általa fenntartott köznevelési és szociális intézményekben dolgozók bérét áttekintette, – a költségvetési lehetőségeihez mérten – a bérpótlékokat felülvizsgálta. 

Az infláció hatásainak ellensúlyozása céljából bérpótlék-emelést javaslunk a köznevelési és szociális intézményeinkben dolgozók számára a 2026. március 1-től 2026. december 31-ig terjedő időszakra.

A fenti indokok alapján javasoljuk, hogy 
· a Zuglói Egyesített Óvodában foglalkoztatott pedagógusok, óvodatitkárok, óvodapszichológusok bérpótlék összege bruttó 60 000 Ft/fő/hó legyen. Az egyéb munkakörben dolgozók bérpótléka bruttó 55 000 Ft/fő/hóról 60 000 Ft/fő/hóra emelkedjen.  

· A Zuglói Egyesített Bölcsődékben, a Zuglói Család- és Gyermekjóléti Központban és a Zuglói Szociális Szolgáltató Központban dolgozó valamennyi közalkalmazottnak járó bérpótlék összege bruttó 60 000 Ft/fő/hó legyen.

[bookmark: _Hlk159924847]A Zuglói Szociális Szolgáltató Központban és a Zuglói Család- és Gyermekjóléti Központban dolgozó, területre kijáró valamennyi közalkalmazottnak járó területi pótlék összege 2026. március 1-től továbbra is bruttó 45 000 Ft/fő/hó legyen.

A Zuglói Család- és Gyermekjóléti Központban és a Zuglói Szociális Szolgáltató Központban foglalkoztatott valamennyi közalkalmazott részére a szociális ágazati keresetpótlék 2026. március 01-től 2026. december 31-ig 20 000 Ft/fő/hónap legyen.


II. Vélemények

A Budapest Főváros XIV. Kerület Zugló Önkormányzata 2026. évi költségvetésében az előterjesztésben részletezett bérpótlékok, keresetpótlékok forrása betervezésre került. 

Javasoljuk a Tisztelt Képviselő-testületnek, hogy fogadja el az előterjesztés 1. és 2. melléklete szerinti döntési javaslatokat.

Gazdasági Főosztály véleménye: Észrevételt nem tesz.

Jogi Főosztály véleménye: Az előterjesztésben közölt adatok, információk alapján az előterjesztéshez jogi észrevételt nem tesz.


III. Bizottsági vélemények 

Az előterjesztést a Pénzügyi és Költségvetési Bizottság tárgyalja.

IV. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. és 2. mellékletét képező határozati javaslatokat.

[bookmark: _Hlk63667567]A határozathozatalhoz a Magyarország helyi önkormányzatairól szóló 2011. évi CLXXXIX. törvény 47.§ (1)-(2) bekezdései és 50. §-a alapján az egyszerű többség szükséges.

Budapest, 2026. február 18.


Hevér László György	Rózsa András
    alpolgármester	polgármester


Mellékletek felsorolása:
1. melléklet: Határozati javaslat az önkormányzati fenntartású köznevelési és szociális intézmények dolgozóinak bérpótlékáról
2. melléklet: Határozati javaslat a Zuglói Család- és Gyermekjóléti Központban és a Zuglói Szociális Szolgáltató Központban dolgozók szociális ágazati keresetpótlékáról

Az előterjesztést készítette:	Novozánszki Hajnalka
				Humánszolgáltatási Főosztály
				főosztályvezető



1. melléklet a 123-122/2026 előterjesztéshez

Határozati javaslat

Budapest Főváros XIV. Kerület Zugló Önkormányzata Képviselő-testülete
..../2026. (III. 05.) önkormányzati határozata
a Budapest Főváros XIV. Kerület Zugló Önkormányzata által fenntartott köznevelési és szociális intézmények dolgozóinak biztosított bérpótlékról

Budapest Főváros XIV. Kerület Zugló Önkormányzata Képviselő-testülete úgy dönt, hogy az önkormányzati bérpótlékot az alábbiak szerint határozza meg: 

1. A Budapest Főváros XIV. Kerület Zugló Önkormányzata által fenntartott köznevelési és szociális intézmények valamennyi dolgozójának önkormányzati bérpótlékot biztosít 2026. március 1-től 2026. december 31-ig terjedő időszakra vonatkozóan, az alábbiak szerint:
-	A Zuglói Egyesített Óvodában foglalkoztatott pedagógusok, óvodatitkárok és óvodapszichológusok bérpótléka bruttó 60 000 Ft/fő/hónap. Az egyéb, nem pedagógus munkakörben dolgozók bérpótlék-összege bruttó 60 000 Ft/fő/hónap.

-	A Zuglói Egyesített Bölcsődékben, a Zuglói Család- és Gyermekjóléti Központban és a Zuglói Szociális Szolgáltató Központban dolgozó valamennyi közalkalmazottnak járó bérpótlék összege bruttó 60 000 Ft/fő/hónap.

-	A Zuglói Szociális Szolgáltató Központban és a Zugló Család- és Gyermekjóléti Központban dolgozó, területre kijáró valamennyi közalkalmazottnak járó területi pótlék összege bruttó 45 000 Ft/fő/hónap.  

2. A Képviselő-testület felkéri az intézményvezetőket, hogy a döntés alapján a szükséges munkaügyi adminisztratív teendőket végezzék el a Központi Illetményszámfejtő Rendszerben (KIRA). 

Határidő: 2026. március 10.
Felelős: Rózsa András polgármester, Intézményvezetők






2. melléklet a 123-122/2026 előterjesztéshez

Határozati javaslat

Budapest Főváros XIV. Kerület Zugló Önkormányzata Képviselő-testülete
..../2026. (III. 05.) önkormányzati határozata
a Zuglói Szociális Szolgáltató Központ és a Zuglói Család- és Gyermekjóléti Központ részére biztosított szociális ágazati keresetpótlékról

1. Budapest Főváros XIV. Kerület Zugló Önkormányzata Képviselő-testülete úgy dönt, hogy a Zuglói Szociális Szolgáltató Központban és a Zuglói Család- és Gyermekjóléti Központban foglalkoztatott valamennyi közalkalmazott részére szociális ágazati keresetpótlékot biztosít 2026. március 1-től 2026. december 31-ig terjedő időszakra, bruttó 20 000 Ft, azaz bruttó húszezer Ft/fő/hónap összegben a 2026. évi költségvetés „Szociális ágazat keresetpótló céltartaléka” terhére.

2. A Képviselő-testület felkéri az intézményvezetőket, hogy a döntés alapján a szükséges munkaügyi adminisztratív teendőket végezzék el a Központi Illetményszámfejtő Rendszerben (KIRA) úgy, hogy a juttatás a havi illetmény részeként kerüljön folyósításra. 

Határidő: 2026. március 10.
Felelős: Rózsa András polgármester, Intézményvezetők

